


	[bookmark: _GoBack]DOCTORAL CANDIDATE:
	Michael HEERE

	DEGREE:
	Philosophiae Doctor

	FACULTY:
	Faculty of Mathematics and Natural Sciences

	DEPARTMENT:
	Physics Department at Institutt for Energiteknikk

	AREA OF EXPERTISE:
	Hydrogen Storage

	SUPERVISORS:
	Bjørn C. Hauback, Magnus H. Sørby 

	DATE OF DISPUTATION:
	28.06.2017

	
	

	DISSERTATION TITLE:
	Fundamental investigation of reaction pathways for hydrogen sorption in selected borohydrides

	
	

	


Den stille revolusjonen 
Hydrogen-drevne elektriske biler som f.eks. Toyota Mirai, med overlegen rekkevidde og ladetid sammenliknet med elektriske batteribiler, har akkurat kommet på markedet. Disse lagrer hydrogen i store trykktanker som tar opp mye av plassen i bilene. Hydrogen kan lagres mye mer kompakt når det er kjemisk bundet i faste materialer, men dette går på bekostning av vekten siden de fleste hydrogenlagringsmaterialer bare inneholder 1-2 vektprosent hydrogen.
Heeres forsking har fokusert på en klasse hydrogenlageringmaterialer der hydrogen er bundet til grunnstoffet bor; såkalte borhydrider. Litiumborhydrid (LiBH4) har et meget høyt hydrogeninnhold på 18.4 vektprosent, men det er veldig stabilt og må varmes til 500 oC før hydrogen avgis. Heere har vist at LiBH4 kan lures til å avgi hydrogen ved betydelig lavere temperaturer når det blandes med forbindelser av sjeldne-jordarts-metaller. For å forstå de kjemiske reaksjonene som skjer når materialene avgir eller tar opp hydrogen, har Heere gjort utstrakt bruk av de ekstremt intense røntgenstrålene som genereres av det såkalte synkrotronanlegget ESRF i Grenoble (Frankrike). Arbeidet har ført til oppdagelsen av flere nye kjemiske forbindelser og synkrotron-eksperimentene har også blitt brukt til å avdekke den atomære strukturen til disse. Nøytron fra JEEP II-reaktoren på IFE (Kjeller, Norge) ble i noen tilfeller brukt i tillegg fordi de, i motsetning til røngenstråler, kan avdekke posisjonen til lett grunnstoffer som hydrogen i de atomære strukturene. 
Videre har de fundamentale vekselvirkningene mellom hydrogengass og borhydrider blitt undersøkt med såkalte isotopbytteteknikker og Raman-spektroskopi. Det ble vist at atomær transport av hydrogen, også kalt diffusjon, i de faste stoffene er den begrensende faktoren i reaksjonene der hydrogen tas opp og avgis av borhydridene.
PhD-stipendet ble finansiert av EU gjennom nettverket ECOSTORE (Marie Curie Innovative Training Network). Arbeidet ble utført ved Institutt for Energiteknikk (IFE, Kjeller) i samarbeid med Fysisk Institutt ved Universitetet i Oslo.




